Public procurement notice: Contract Notice
Published: 2021-06-02
Buyer: Danmarks Nationalbank
Country: DK
Contract type: Services
Procedure: Competitive procedure with negotiation
CPV classification: 71000000 | 71200000 | 71210000 | 71240000 | 71241000
Estimated value: 8500000 DKK
Submission deadline: 2021-06-28
Award criteria: The most economic tender

Technical requirements: Udbud byggeledelse 1 (strategisk og tværgående byggeledelse, arbejdsmiljøkoordinering (AMK B) og byggeledelse af Delprojekt Opdriftssikring)
Med dette udbud ønsker Nationalbanken at finde en byggeleder, der for det første skal levere strategisk rådgivning, samt sparring med og kvalitetssikring af Nationalbankens kommende totalrådgiver, herunder med henblik på forberedelse af et udbud og drift af fælles byggeplads, for det andet får ansvaret for den fulde AMK (B) i projektet, samt for det tredje skal levere sædvanlig byggeledelse under delentreprisen opdriftssikring i forbindelse med restaurering og renovering af Nationalbankens hovedsæde.
Bygningen blev fredet i 2009 på grund af dens arkitektoniske og kulturhistoriske værdier, og er en del af den kulturhistoriske arv, der skal fremtidssikres.
Den vindende byggeleder skal primært levere sine ydelser fra kontraktens forventede opstart primo 2022 til aflevering af entreprisen vedrørende opdriftssikring i løbet af 2024, men dog således, at AMK (B) ydelserne skal leveres frem til Nationalbankens indflytning i 2028, jf. afsnit VI.3).
På Havnegade 5 i København ligger Danmarks Nationalbanks ikoniske hovedsæde. Det skal over en årrække gennemgå en større og nødvendig restaurering og renovering, hvor der bliver behov for et løbende samarbejde med en række forskellige rådgivere, entreprenører og leverandører. Den ikoniske bygning er tegnet af arkitekten Arne Jacobsen og opført i årene 1965-1978. I 2009 blev bygningen fredet af Slots- og Kulturstyrelsen på grund af dens arkitektoniske og kulturhistoriske værdier. Bygningen er dermed en del af den danske kulturhistoriske arv, og den skal nu fremtidssikres. Der er tale om det største og mest komplekse byggeprojekt siden bygningens tilblivelse, og det vurderes at være et af de største restaureringsprojekter af en modernistisk bygning i Danmark. Projektet er dog nødvendigt for at forlænge bygningens levetid. Samtidig skal indretningen gøres mere tidssvarende og fleksibel, så den lever op til de krav, der stilles til en moderne arbejdsplads. Foreløbigt har Nationalbanken opdelt projektet i 3 delprojekter, som forventes udbudt i flere entrepriser:
3) Indvendige arbejder (som er et omfangsrigt delprojekt. Bl.a. skal en del af bygningen PCB-saneres og udvalgte dækforkanter asbestsaneres, brandsikkerheden og inde- og arbejdsklimaet skal forbedres, og så skal bygningens indretning gøres mere tidssvarende). Alle opgaverne skal ske under hensyn til, at bygningen er fredet og derfor i tæt dialog med Slots- og Kulturstyrelsen, så Nationalbanken i Arne Jacobsens ånd bygger videre på de arkitektoniske principper, og også i fremtiden fremstår som en ikonisk fredet bygning – der samtidig understøtter fremtidens arbejdsplads. Nationalbanken ønsker med dette udbud at indgå en aftale med en byggeleder, der indledningsvist skal bistå med den relevante, alsidige og nødvendige strategiske rådgivning til brug for projektet, herunder særligt sparring med og kvalitetssikring af den kommende totalrådgivers strategiske arbejde samt projekteringsarbejde med henblik på restaureringen og renoveringen af Nationalbankens hovedsæde, herunder også som led i et udbud med henblik på etablering og drift af en fælles byggeplads for de førnævnte delprojekter. Herudover vil den vindende byggeleder skulle varetage AMK (B) ydelserne i hele projektets løbetid, og endelig levere sædvanlig byggeledelse på delprojektet med opdriftssikringen. Det er derfor vigtigt, at de deltagende virksomheder orienterer sig grundigt i udbudsmaterialet, herunder i udbudsmaterialets opgavebeskrivelser.
I øvrigt vil bl.a. totalrådgivningen, byggepladsetablering og -drift og commissioning blive udbudt som separate aftaler. Nationalbanken ønsker af hensyn til det bedst mulige resultat, at særligt byggeledelsen og totalrådgivningen er uafhængige ydelser, og derfor leveres af uafhængige aktører uden risiko for interessekonflikt. Nationalbanken forventer at forberede og udbyde endnu en aftale om byggeledelse i løbet af 2022 eller 2023, hvis formål primært bliver at levere sædvanlig byggeledelse på de 2 øvrige delprojekter med udvendige arbejder hhv. indvendige arbejder. Nationalbanken ønsker at fremhæve, at den vindende tilbudsgiver i det her i 2021 annoncerede udbud, ikke automatisk er afskåret fra at deltage i det kommende udbud. Samarbejdet med Nationalbanken i dette store projekt forventes netop at være et samarbejde. Som led i en opstartsproces vil parterne i fællesskab skulle bygge videre på og udvikle de principper, der er beskrevet i dokumentet om samarbejde og incitamentsmodeller i udbudsmaterialet, så samarbejdet kommer til at medføre, at hele projektet gennemføres under en dialog og åbenhed til projektets bedste. Nøglemedarbejdere skal potentielt gennem en proces omkring sikkerhedsgodkendelse i Nationalbanken. Byggeprojektet forventes afsluttet i 2028, hvor Nationalbankens medarbejdere skal flytte tilbage i de opdaterede lokaler.
Hvis projektet skulle blive forsinket, kan aftalen forlænges, således at den valgte byggeleder varetager ydelserne vedrørende arbejdsmiljøkoordinering frem til Nationalbankens indflytning.
Såfremt der modtages flere end 3 konditionsmæssige ansøgninger om prækvalifikation, vil Nationalbanken derfor foretage en udvælgelse blandt disse. På baggrund af de vedlagte referencer vil Nationalbanken udvælge de 3 ansøgere, der skønnes at være de bedst egnede ansøgere, herunder med dokumentation af de bedste og mest relevante referencer. Ved vurderingen af de vedlagte referencer, vil Nationalbanken særligt lægge vægt på:
— I hvor høj grad referencerne dokumenterer indgående erfaring med strategisk byggeledelse af sammenlignelige renoveringsopgaver. Ved sammenlignelige renoveringsopgaver forstås opgaver, som har samme grad af kompleksitet som den udbudte opgave. Det vil således indgå med positiv vægt, hvis referencerne demonstrerer erfaring med strategisk byggeledelse i forbindelse med restaurering særligt af fredet eller bevaringsværdigt byggeri, samt erfaring fra projekter, der geografisk er udført i et arbejdsmæssigt svært eller komplekst tilgængeligt område, f.eks. i centrum af en større by.
— I hvor høj grad referencerne dokumenterer indgående erfaring med arbejdsmiljøkoordinering (AMK (B)) af sammenlignelige renoveringsopgaver. Ved sammenlignelige renoveringsopgaver forstås opgaver, som har samme grad af kompleksitet som den udbudte opgave. Det vil således indgå med positiv vægt, hvis referencerne demonstrerer erfaring med AMK (B) i forbindelse med restaurerings- eller renoveringsprojekter, samt komplekse projekter, hvori der på samme tid pågår mange og alsidige arbejder.
— I hvor høj grad referencerne dokumenterer erfaring med tidsplanlægning og afhængighedsanalyser i store og komplekse renoveringsopgaver.
— I hvor høj grad referencerne dokumenterer erfaring med byggeledelse af opdriftssikring, herunder særligt opdriftssikring i forbindelse med renovering.
— I hvor høj grad referencerne matcher den udbudte opgave i forhold til arbejdets karakter, honorar, projektets fysiske omfang og i særlig grad projektets kompleksitet.
En reference må godt dække flere af ovenstående parametre. Vurderingen vil være baseret på en helhedsvurdering af alle de vedlagte referencer.


Award value: 8500000